Hei ystävät ja tervetuloa Sanaa naisilta -ohjelman pariin.
Olen Minna Moilanen ja työskentelen TV7:llä assistentin tehtävissä.
Haluan kertoa sinulle, mitä henki, sielu ja ruumis tarkoittavat -
ja mitä meillä uskovilla jo on Jeesuksen ristintyön kautta.
Ensin kerron unen, jonka sain.
Koen, että tämä on tehtäväni.
Minulle on laskettu taakka Suomen seurakunnista ja yksilöuskovista, -
jotka eivät valitettavasti aina ymmärrä mitä heillä jo on.
Tässä unessa minä näin liinalla peitetyn astian, -
ja minulta kysyttiin: "Haluatko auttaa seurakuntaani?"
Vastasin, että kyllähän voin auttaa, jos vain osaan.
Liina otettiin pois ja ihan kammottava näky kohtasi minua.
Leipä oli täynnä ötököitä.
Ajattelin, että kauhistus, mikä tilanne uskovilla oikein on?
Mutta Pyhä Henki puhui: "Minna, huomiosi on väärässä kohdassa."
Ei pitäisi katsoa niitä ötököitä.
Ei pitäisi katsoa ongelmia ja vaikeuksia, joita on.
Meidän pitäisi katsoa mitä olemme jo saaneet Jeesuksen kautta.
Sitä leipää.
Näin Jumala alkoi puhua minulle, mitä meillä Jeesuksen kautta on.
Uskoontulon hetkellä tapahtuu suuri muutos, uudestisyntyminen.
Meille voi aiheutua päänvaivaa, jos emme ymmärrä, -
mitä siinä hetkessä tapahtuu.
Kun olemme tulleet uskoon ja luemme vaikka 2. Kor. 5:17, -
ja katsoessa itseämme huomaamme, ettei mitään uutta tullutkaan...
Elämässämme voi olla edelleen kahleita: pelkoja, ahdistuksia...
ja voimme jopa langeta syntiin, -
vaikka juuri olemme pelastuneet ja antaneet elämämme Jeesukselle.
Myöskään ulkoisesti emme muutu.
Olemme edelleen samannäköisiä.
Mitä ihmettä siinä sitten tapahtuu?
Ristiriitaiset ajatukset heräävät, jos emme ymmärrä, -
mitä hengessämme ja sielussamme tapahtuu.
Minulle heräsi kysymyksiä: Miksi uskonasiat ei toimi kohdallani?
Mitä oikein teen väärin? Olenkohan oikeasti uskossa?
Olin pitkiä aikoja epätoivoinen ja elin voimatonta uskonelämää.
En osannut tehdä asialle mitään.
Sitten Jumala johdatti käteeni Andrew Wommackin kirjan -
"Henki, sielu ja ruumis".
Sen luettuani ymmärsin mitä hengessäni tapahtui uskoontulossa.
Henkeni on nyt jo sama kuin se tulee olemaan Taivaassa.
Kolmasosa minusta on täydellinen.
Ja Jumala kommunikoi tämän uudestisyntyneen henkeni kanssa.
Meidät on luotu kolmiyhteisen Jumalan kuvaksi.
Hänessä on Isä, Poika ja Pyhä Henki.
Joten meissäkin on kolme osaa, henki, sielu ja ruumis.
Kun ymmärsin, että henkeni uudistui täydellisesti -
ja olen Jumalan silmissä puhdas, maailmani muuttui täysin.
En enää elä kuin kerjäläinen pyydellen Jumalalta asioita.
Keskityn poistamaan esteitä Jumalan työn virtaamiselle minusta ulos.
Uskoontulon hetkellä Jumala antoi henkeeni kaiken, -
mitä voin ikinä tarvita täällä maailmassa vaeltaessani.
Henkeäni ei tarvitse enää uudistaa.
Eikä mikään mitä teen tai jätän tekemättä, -
pääse vaikuttamaan pyhitettyyn yhteyteeni Hänen kanssaan.
Jos siis henkemme on uusi luomus, -
miksi vieläkin on kaikenlaista vaikeutta elämässämme?
Se johtuu siitä, että sielumme ja ruumiimme eivät ole täydellisiä -
ja ne aiheuttavat meille päänvaivaa.
Sielumme vaatii uudistamista niin kauan kuin elämää riittää, -
kunnes ajatusmaailmamme alkaa olla yhtä Jumalan sanan kanssa.
Sielu uudistuu ja vapautuu, kun lannistunut kristitty ymmärtää -
mitä hänellä on Kristuksessa.
Alkaa ojentautua sen mukaan uskoen Sanan lupauksiin -
ja sitten elää kokien voittoja, rauhaa ja iloa Hengessä.
Kerron salaisuuden:
Mielemme eli sielumme uudistuminen on avain voittoisaan uskoon.
Jos antaudumme tähän prosessiin, -
annamme Hänen uudelleenohjelmoida itsemme, -
tulemme näkemään Sanan toimivan voittoisasti elämässämme.
Hengen muutos on siis täydellinen, muttei tule suoraan näkyviin.
Sen täytyy kulkea ymmärryksemme pullonkaulan läpi.
Koska sielumme ei ole vielä käynyt uudistumisprosessejaan läpi, -
on siellä esteitä hengessä oleville asioille.
Jeesus sanoo kohdassa Joh. 7:8:
Me luemme nämä sanat, mutta kun ei tunnu siltä.
On niin kuivaa ja voimatonta.
Mutta entä jos lähestyisimme tätä Sananpaikkaa uskoen?
Minun sisimmässäni virtaa elävän veden virtoja. Hei, ihmeellistä!
Minä en tiedosta niitä aisteillani, mutta Sanan mukaan näin on.
Jeesuksen nimessä poistukoon esteet virtojen tieltä.
Kokeilepas joskus toimia näin.
Sillä hengessä olevia asioita emme voi aistia aisteillamme.
Valitettavasti moni vain nojailee tähän sisällään olevaan kaivoon -
ymmärtämättä mitä hänellä on.
Älä siis tuijota tunteisiin, jos haluat tietää mitä hengessäsi on.
Katso Sanaan eli Raamattuun ja sieltä sinä ne löydät.
Maailmaa täynnä oleva mielemme ei koskaan hyväksy Jumalan asioita.
Se on kapinassa niitä vastaan ja siksi sen täytyy uudistua, -
jos haluan voittoisaa uskonelämää.
Meidän tulee viettää aikaa Jumalan kanssa.
Lukea ja miettiä Sanaa. Antaa sen tehdä työnsä meissä.
Tulee viipyä Jumalan läsnäolossa eikä täyttää ajatuksia turhuudella.
Ja mitä tähän ruumiiseen tulee, sillä ei ole omaa tahtoa.
Se tottelee sitä, kumpi on voitolla. Jos uudistunut sielumme -
ei toisin ohjeista, kroppa seuraa luonnollisia aistejamme.
Jos mielemme on täynnä epäuskoa, ei totuuden julistaminen auta.
Mielemme torjuu sen tyyliin:
"Ei ennenkään ole mitään tapahtunut, vaikka kuinka rukoilen."
Ei ole yhdentekevää, miten elämme ja mihin huomiomme kiinnitämme.
On valittava uskooko tunteita, olosuhteita, vihollisen valheita, -
vai Jumalan sanan totuutta.
Sinä et ole avuton räsynukke, kaikkien fiilisten heiteltävissä.
Voit valita mitä seuraat.
Jumala ei pakota. Voimme kituuttaa niin, että elämä on kuivaa, -
mutta näin ei ole pakko olla.
Minua surettaa nähdä uskovia, jotka odottavat jotain suurta tulevaksi,
eivätkä ymmärrä, että heillä on jo kaikki mitä voivat tarvita.
Kun minä ymmärsin tämän, moni asia loksahti paikoilleen.
Tämä mielenmuutosprosessi on hidas ja työläs, mutta vaivan arvoinen.
Lopulta pääsemme siihen, ettei mikään muu riitä, kuin Jeesus -
ja Jumalan läsnäolossa oleminen.
Joskus minäkin erehdyn toimimaan vanhojen toimintamallien mukaan.
Mutta aika nopeasti tajuan muuttaa ajatusteni suunnan.
Olen koko ikäni ollut masennukseen taipuvainen, -
välillä on ollut hyvinkin syviä epätoivon hetkiä, -
mutta kun ymmärsin tämän, ovat ne hetket vähentyneet.
En enää putoa niin syviin kuoppiin.
Ja kun vanhaan tapaan alan katsoa itseeni ja velloa itsesäälissä, -
osaan nykyään pysäyttää nämä fiilikset vaikka lukemalla Sanaa -
tai miettimällä miten ihmeellinen Jumala on.
Ja mitä ihanaa minuun on laitettu Jeesuksen ja Pyhän Hengen kautta.
Ja hupsista, minä huomaan, että pahan olon on väistyttävä.
Tämä todella toimii, ystävät.
Nyt olen iloiten tässä prosessissa. Odotan innolla jokaista päivää, -
kun saan oppia Raamatusta ja Hengen kautta jotakin uutta.
Lyhyesti vielä pieni tiivistelmä hengestä, sielusta ja ruumiista:
Henki on se osa meistä, joka on syntynyt Jumalasta.
Henki uudistui täydellisesti kun pelastuit.
Ruumis ja sielu on ostettu vapaiksi, muttei vielä lunastettu.
Niiden kanssa työskentelemme.
Henki ei voi tehdä syntiä, ruumis ja sielu voivat.
Mutta käyttäytymisemme ei vaikuta hengen pyhyyteen.
Tämä on avainasia jumalasuhteessa.
Kun ymmärrät, että henkesi on luotu Jeesuksen kautta pyhäksi, -
että Pyhä Henki on sen sinetöinyt, ettei synti pääse siihen käsiksi, -
että Jumala on yhteydessä henkeesi, koet ihmeellisen vapautumisen.
Olivatpa tekosi mitä vain, voit lähestyä Jumalaa henkesi kautta.
Uskoontulossa saa menneet, nykyiset ja tulevat synnit anteeksi -
Jeesuksen täydellisen uhrin kautta.
Kaikki syntimme olivat tulevia, kun Jeesus kantoi ne ristille.
Kunpa ymmärtäisimme, mitä meillä ristintyönsä kautta on, -
emmekä kamppailisi turhaan asioiden kanssa, jotka on jo hoidettu.
Kaikkea hyvää sinulle ja siunausta!
Sun rakkautes on virta, jossa minä uida saan.
Sinun armosi on viitta, johon minut kiedotaan.
Olet lähelläni aina, sinuun turvautua saan.
Silloin ei mua huolet paina, on kaikki kohdallaan.
Sinun hyvyytesi eessä minä aina mykistyn.
Sinun kuolemasi, Jeesus, antoi mulle elämän.
En koskaan ole yksin, en enää toivoton.
Toit ristin kautta voiton ja se on ehdoton.
Minä rakastan sua Jeesus, sinä olet kaikkeni.
Mä missä kuljenkaan, sinä olet kanssani.
Minä mitään en nyt pelkää, en ole levoton.
Et käännä mulle selkää, päivittäin uusi armos on.
Tekstitys: Johanna Holmström